CELEX: 31983R3616
Language: el
Date: 1983-12-20 00:00:00
Title: Κανονισμός (ΕΟΚ) αριθ. 3616/83 της Επιτροπής της 20ής Δεκεμβρίου 1983 που αφορά την κατάταξη εμπορευμάτων στη διάκριση 21.07 Η Ι α) 1 του Κοινού Δασμολογίου

Avis juridique important

|

31983R3616

Κανονισμός (ΕΟΚ) αριθ. 3616/83 της Επιτροπής της 20ής Δεκεμβρίου 1983 που αφορά την κατάταξη εμπορευμάτων στη διάκριση 21.07 Η Ι α) 1 του Κοινού Δασμολογίου  

Επίσημη Εφημερίδα αριθ. L 358 της 22/12/1983 σ. 0020 - 0020 Ισπανική ειδική έκδοση: Κεφάλαιο 02 τόμος 10 σ. 0115  Πορτογαλική ειδική έκδοση : Κεφάλαιο 02 τόμος 10 σ. 0115 

***** ΚΑΝΟΝΙΣΜΟΣ (ΕΟΚ) αριθ. 3616/83 ΤΗΣ ΕΠΙΤΡΟΠΗΣ  της 20ής Δεκεμβρίου 1983  που αφορά την κατάταξη εμπορευμάτων στη διάκριση 21.07 Η Ι α) 1 του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,  Εκτιμώντας:  ότι, προκειμένου να εξασφαλισθεί η ομοιόμορφη εφαρμογή του Κοινού Δασμολογίου, πρέπει να θεσπισθούν διατάξεις σχετικές με τη δασμολογική κατάταξη των ολόκληρων, ψημένων αυγών πτηνών, με ή χωρίς το κέλυφός τους, τα οποία είναι κατάλληλα για ανθρώπινη κατανάλωση·  ότι ο κανονισμός (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3333/83 (3), αναφέρει στην κλάση 04.05 του Κοινού Δασμολογίου τα αυγά πτηνών και τους κρόκους αυγών, νωπούς, απεξηραμένους ή άλλως πως διατηρημένους, περιέχοντας ή μη σάκχαριν· ότι η κλάση 21.07 αναφέρει τα «παρασκευάσματα διατροφής μη αλλαχού κατονομαζόμενα ή περιλαμβανόμενα»·  ότι το ψήσιμο δεν μπορεί να θεωρηθεί μέθοδος διατηρήσεως των αυγών και ότι, κατά συνέπεια, τα προϊόντα δεν μπορούν να καταταχθούν στην κλάση 04.05·  ότι, δεδομένου ότι δεν υφίσταται ειδικότερη κλάση, αυτά τα προϊόντα πρέπει να καταταχθούν στην κλάση 21.07 ως « παρασκευάσματα διατροφής μη αλλαχού κατονομαζόμενα ή περιλαμβανόμενα»· ότι, στα πλαίσια αυτής της κλάσεως, πρέπει να επιλεχθεί η διάκριση 21.07 Η Ι α) 1·  ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα ολόκληρα, ψημένα αυγά πτηνών, με ή χωρίς το κέλυφός τους, τα οποία είναι κατάλληλα για ανθρώπινη κατανάλωση, πρέπει να καταταχθούν στην ακόλουθη διάκριση του Κοινού Δασμολογίου:  21.07 Παρασκευάσματα διατροφής μη αλλαχού κατονομαζόμενα ή περιλαμβανόμενα  Η. Έτερα:  Ι. Μη περιέχοντα ή περιέχοντα κατά βάρος ολιγώτερον του 1,5 % λιπαράς ουσίας προερχομένας εκ του γάλακτος:  α) Μη περιέχοντα ή περιέχοντα κατά βάρος ολιγώτερον του 5 % σακχαρόζη (συμπεριλαμβανομένου και του ιμβερτοποιημένου σακχάρου εκφραζομένου εις σακχαρόζην):  1. Μη περιέχοντα κατά βάρος ολιγώτερον του 5 % παντοειδή άμυλα.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 313 της 14. 11. 1983, σ. 1.